Diari Oficial de la Generalitat Valenciana


Sumari del DOGV 9170, del 09-09-2021 (2021/9022)

Extracte de la Resolució d'11 d'agost de 2021, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2021 beques per a la realització de pràctiques professionals en la Direcció General de Persones Majors.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9170

Data del DOGV
:   09-09-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/9022


Data del document
:   11-08-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució d'11 d'agost de 2021, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2021 beques per a la realització de pràctiques professionals en la Direcció General de Persones Majors. [2021/9022]  
BDNS (identif.): 582454.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions  
https://www.infosubvenciones.es/bdnstrans/GE/es/convocatoria/582454  
  
Primer. Persones beneficiàrias  
Podran obtindre la condició de beneficiaris, les persones físiques que complisquen els requisits següents:  
a) Tindre la nacionalitat espanyola o ser nacional d'un Estat membre de la Unió Europea. Les persones aspirants que no posseïsquen la nacionalitat espanyola hauran d'acreditar estar en possessió del nivell C1 d'espanyol, mitjançant diploma expedit per l'Institut Cervantes o per les escoles oficials d'idiomes espanyoles.  
b) No ser major de 35 anys.  
c) Estar en possessió del títol oficial universitari o de formació professional (grau superior) que s'especifica a continuació, expedit o homologat per les autoritats espanyoles corresponents, sense que hagen transcorregut més de cinc anys des de la finalització dels estudis conduents a l'obtenció d'aquest títol.  
Especialitats  
Titulació exigida  
Dret  
Grau en Dret, grau en Gestió i Administració Pública  
Psicologia  
Grau en Psicologia i grau en Treball Social  
Sociologia  
Grau en Sociologia  
d) No haver sigut beneficiari o beneficiària de qualsevol beca de pràctiques professionals en la Generalitat per un període igual o superior a 36 mesos. Aquest període es computarà prenent en consideració la totalitat de la duració de les beques gaudides a partir del 9 de setembre de 2009, siga una o diverses, incloent-hi els períodes de pròrroga.  
e) No trobar-se incurs en les prohibicions per a obtindre la condició de persona beneficiària, establides en l'article 13 de la Llei 38/2003, de 17 de novembre.  
2. El compliment d'aquestes condicions vindrà referit a la data de finalització del termini de presentació de sol·licituds.  
  
Segon. Finalitat  
Convocar beques per a la realització de pràctiques professionals en la Direcció General de Persones Majors.  
  
Tercer. Bases reguladores  
Ordre 1/2021, de 14 de gener, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores per a la concessió de beques per a la realització de pràctiques professionals en les direccions generals amb competències en matèria de serveis socials, dependència i persones majors (DOGV 9001, 20.01.2021).  
  
Quart. Import  
Aquesta beca tindrà una dotació de 1.088,43 euros mensuals bruts, de conformitat amb el que es disposa en la Resolució de 5 de febrer de 2021, de la Conselleria d'Hisenda i Model Econòmic, per la qual s'estableix la quantitat mensual de percepció en l'exercici 2020 i la quantitat inicial de percepció per a 2021, de les beques sotmeses a l'àmbit d'aplicació del Decret 132/2009, sense perjudici de ser incrementada aplicant el mateix increment global que el que estableix per a la despesa del sector públic valencià la Llei de pressupostos de cada any.  
Cinqué. Termini de presentació de sol·licituds  
El termini de presentació de sol·licituds serà de quinze dies hàbils comptats a partir de l'endemà de la publicació de la present convocatòria en el Diari Oficial de la Generalitat Valenciana. Les sol·licituds es presentaran per via telemàtica a través de la seu electrònica de la Generalitat: https://sede.gva.es, a través del tràmit dissenyat a l'efecte.  
  
  
València, 11 d'agost de 2021.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.